|  |  |
| --- | --- |
| SASKAŅOTS  Latvijas Automobiļu federācijas sekretariātā  ģenerālsekretāre p.i. I. Ulme  2013.gada \_\_\_\_\_\_\_\_\_\_\_\_\_\_ | APSTIPRINĀTS  LAF SAK padomes priekšsēdētājs  J. Mūrnieks  2013. gada \_\_\_\_\_\_\_\_\_\_\_\_\_\_\_\_ |

**MINIRALLIJA “AIZPUTE - 2013” NOLIKUMS**

# (LAF 2013.GADA MINIRALLIJA KAUSA IZCĪŅAS STANDARTA AUTOMOBIĻU GRUPĀ 2. POSMS STANDARTA/IELAS AUTOMAŠĪNĀM).

Sacensību bāzes vieta: Aizputes novada sporta centra zāle, Ziedu iela 7, Aizpute, LV 3456

# I PROGRAMMA

1. **Svētdiena, 14. jūlijs** **900 - 1100** Administratīvās un Tehniskās komisijas darbības laiks

Aizputes novada sporta centra zāle, Ziedu iela 7, Aizpute.

**1130** Starta saraksta publikācija.

**1230** Rallija starts

# II SACENSĪBU ORGANIZĀCIJA

1. **Organizatori**
   1. Miniralliju “AIZPUTE-2013” rīko Biedrība „B&K Rallijs” un LAF SAK.
   2. Rīkotāja rekvizīti:

Biedrība „B&K Rallijs”,reģ Nr. 40008108473, Reiņu meža 16 – 10,LV22HABA0551024819302; SWEDBANK AS.

Minirallija mājas lapa: www.4rati.lv

* 1. Šo sacensību norisi reglamentē: LAF Sporta kodekss, LAF SAK rallija noteikumi, LAF 2013.gada minirallija kausa izcīņas standarta automobīļu grupā nolikums, tā papildinājumi, minirallija “AIZPUTE-2013” nolikums un Latvijas Republikā spēkā esošie Ceļu satiksmes noteikumi.
  2. Sacensību vadība:

|  |  |
| --- | --- |
| sacensību komisārs | J.Mūrnieks |
| sacensību vadītājs  sacensību direktors | A.Bite  A.Bite |
| distances priekšnieks | I.Kertjanis |
| tehniskais komisārs | A.Simsons |
| galvenā sekretāre | I.Gaigole |
| tiesnešu vadītājs | R.Diņķītis |

# III VISPĀRĒJIE NOTEIKUMI

1. **Trase**
   1. Minirallija „AIZPUTE-2013” trases garums līdz 130 km, tai skaitā līdz 15 km papildsacensības. Starta intervāls - 2 minūtes, starta intervāls „rāvēja” ātrumposmos –

1 minūte.

* 1. Oficiāls dokuments trases veikšanai ir Leģenda. Papilddokumenti – speciālajām sacensībām organizatora sastādīta stenogramma.
  2. Iepazīšanās ar trasi nav paredzēta.
  3. Organizators leģendā var būt paredzējis maksimālā ātruma ierobežošanu atsevišķos trases posmos. Šī punkta neievērošana tiek sodīta kā CSN pārkāpums.

1. **Dalībnieku automašīnas**
   1. Sacensībās var piedalīties ar jebkuras markas un modeļa vieglo automašīnu, kura atbilst Latvijas Republikā pastāvošajiem likumiem un normatīvajiem aktiem par pielaidi ceļu satiksmei (TA vērtējums – „0”, „1”).
   2. Sēdekļiem jābūt rūpnieciski izgatavotiem, aprīkotiem ar izgatavotāja paredzētajiem regulēšanas un fiksācijas mehānismiem un atbilstoši nostiprinātiem. Sēdekļa un atzveltnes pārvietošanas un fiksācijas ierīcēm jābūt darba kārtībā. Transportlīdzekļiem jābūt aprīkotiem ar drošības jostām, kādas ir paredzējis transportlīdzekļa izgatavotājs.
   3. Automašīnām ir jābūt derīgai OCTA polisei.
   4. Automašīnas minirallijā „AIZPUTE-2013” tiek iedalītas sekojošās ieskaites grupās:

* standarta a/m ar vientilta piedziņu līdz 1600 cm3;
* standarta a/m ar vientilta piedziņu virs 1600 cm3;
* pilnpiedziņas standarta a/m;
* paralēli notiek kausa izcīņa jauniešiem , kuri ir dzimuši 1995. gadā un jaunākiem ar vientilta piedziņu līdz 1600 cm3.
  1. Ja kādā klasē startē mazāk par 5 automašīnām, tad šī klase tiek pievienota augstākajai klasei.
  2. Riepas – skat. LAF 2013.gada minirallija kausa izcīņas standarta automobīļu grupā nolikuma 4.punktu.
  3. Katrai automašīnai jābūt apgādātai ar informatīvām zīmēm vismaz A4 formāta - **SOS** uz balta fona un zaļiem burtiem **OK** uz balta fona.

1. **Dalībnieki**
   1. Sacensībās var piedalīties jebkura Latvijas Republikā dzīvojoša persona, kas var uzrādīt sekojošus dokumentus :

* attiecīgās kategorijas autovadītāja apliecību (izņemot gadījumus, kas ir atrunāti LAF 2013.gada minirallija kausa izcīņas standarta automobīļu grupā nolikuma punktā 3.4);
* automašīnas reģistrācijas apliecību;
* automašīnas civiltiesiskās atbildības apdrošināšanas polisi;
* apdrošināšanas polisi pret nelaimes gadījumiem par summu ne mazāku kā 500 LVL (vai ekvivalentai summai EUR). Apdrošināšanas polisei ir jāietver risku paplašināšana ar autosportu;
  1. Katrs dalībnieks ir pilnībā atbildīgs par savu rīcību, tās izraisītajām sekām un nodarītajiem materiālajiem zaudējumiem.

1. **Pieteikumi**
   1. Pieteikumu pieņemšana sākas 1.06.2013.
   2. Katram dalībniekam, kas vēlas piedalīties minirallijā „AIZPUTE-2013”, jāpiesakās elektroniski interneta vienē [www.4rati.lv](http://www.4rati.lv) sadaļā sacensības&rezultāti un jāaizpilda pievienotais pieteikums vai tā kopija un jānosūta Rīkotājam uz epastu: [bk.rallijs@gmail.com](mailto:bk.rallijs@gmail.com) līdz 11.07.2013.
   3. Pieteikumi, kas nav papildināti ar dalības maksu apliecinošiem dokumentiem, netiek pieņemti. Šajā gadījumā Rīkotājs var rīkoties pēc saviem ieskatiem.
   4. Pēc iepriekšējo pieteikumu iesūtīšanas dalībnieki saglabā tiesības nomainīt otro vadītāju.
   5. Maksimālais ekipāžu skaits – 70.
   6. Priekšrocības startēt sacensībās ir agrāk pieteiktiem dalībniekiem.
   7. Dalībnieks ar savu parakstu pieteikumā apliecina LAF Sporta kodeksa, LAF SAK rallija noteikumu, LAF 2013.gada minirallija kausa izcīņas standarta automobīļu grupā nolikuma un minirallija „AIZPUTE-2013” nolikuma zināšanu un apņemšanos pildīt to nosacījumus.

1. **Dalības maksa**
   1. Dalības maksa ekipāžai ir 50 LVL;
   2. Dalības maksa jāiemaksā rīkotāja Biedrības „B&K Rallijs” kontā,reģ Nr. 40008108473, Reiņu meža 16 – 10,LV22HABA0551024819302; SWEDBANK AS vai personīgi sacensību sekretariātā.
   3. Dalībnieki, kam nav SAK gada licences, ir jāiegādājas vienreizējā licence 5 LVL, kas apmaksājama veicot administratīvo pārbaudi.
2. **Starta kārtība, numuri**
   1. Dalībnieku starta kārtību nosaka Organizators.
   2. Organizators nodrošina katru startējošo ekipāžu ar pazīšanās zīmēm un starta numuriem.
   3. Par rallija emblēmas vai starta numuru iztrūkumu ekipāža tiek sodīta ar 5 LVL .
3. **Sacensību gaita**
   1. Sacensību laikā dalībniekiem jāievēro LR pastāvošie Ceļu satiksmes noteikumi, izņemot papildsacensību posmus, kuri notiek vispārējai transporta kustībai slēgtos ceļu posmos.
   2. Par fiksētiem CSN pārkāpumiem sacensību laikā paredzēti sekojoši sodi:

* pirmais pārkāpums - +10sek ;
* otrais pārkāpums - +20sek;
* trešais pārkāpums - +30sek;
* ceturtais pārkāpums – komisāra lēmums.
  1. PS laikā dalībniekiem jābūt piesprādzētām drošības jostām un aizsprādzētām ķiverēm. Sods par jebkuru tiesnešu fiksētu šī noteikuma pārkāpumu – izslēgšana no sacensībām.
  2. Papildsacensību starta procedūra:
* starta pozīciju ekipāža ieņem pēc starta tiesneša uzaicinājuma;
* kad starta tiesnesis ar žestu devis zīmi par pareizu starta pozīciju – 40 cm pirms elektroniski kontrolētās starta līnijas, sacensību automašīnai jābūt nekustīgai līdz starta brīdim un ekipāžai pastāvīgi vizuāli jāseko elektroniskā starta tablo gaismas signāliem;
* uz gaismas tablo tiek attēlots astronomiskais laiks;
* 30 sekundes pirms starta tiesnesis pasniedz stūrmanim kontrolkarti;
* 25 sekundes pirms starta, uz tablo astronomiskā laika vietā tiek attēlotas atlikušās sekundes līdz startam;
* pirmsstarta minūtes pēdējās 5 sekundes iezīmē 5 pakāpeniski iedegošies sarkani gaismas signāli, kuriem tikai visiem nodziestot ceļš ir brīvs;
* ja dalībnieka automašīna šķērso elektroniski kontrolēto starta līniju, pirms nodzisušas starta tablo sarkanās signālugunis, automātiski tiek fiksēts un ar 5 sek. aizturi indicēts pāragrs starts;
* galīgo lēmumu par pāragra starta faktu pieņem starta tiesnesis, izdarot attiecīgu atzīmi starta protokolā.
* Gadījumā, ja nedarbojās starta iekārtas, PS startu dod tiesnesis, atbilstoši LAF SAK rallija noteikumu 21.4.2.3. punktam.

1. Papildsacensību raksturojums
   1. Papildsacensības - sprinta-slaloma posmi.
   2. Organizators saglabā tiesības mainīt papildsacensību kārtību un raksturu.
2. Reklāma.
   1. Ja dalībnieks atsakās izvietot uz savas automašīnas Organizatora izsniegtās uzlīmes, sods 20 LVL.
3. Vērtējums
   1. Minirallijā „AIZPUTE-2013” tiek vērtētas visas šī Nolikuma 4.4. punktā norādītās klases.
4. Apbalvošana
   1. Minirallijā „AIZPUTE-2013” katrā klasē tiek apbalvoti 1.-3.vietas ieguvēji, ja tajā startējuši vismaz 6 dalībnieki.
   2. Atsevišķi tiks apbalvota labākā aizmugures piedziņas ekipāža.
   3. Organizators un rallija atbalstītāji var paredzēt speciālbalvas un apbalvot arī citus dalībniekus.

Veiksmīgus startus un finišus !